Летась лясніцтва нарыхтавала 113 тон соку. Сёлета літаральна за два дні ўжо ёсць першыя 750 кілаграмаў. Перыяд нарыхтоўкі невялікі і залежыць ад надвор’я. Бярозы лепш “плачуць” халоднай, зацяжной вясной, а цяпло “слёзы” хутка высушвае. Таму трэба прыспешваць, каб было чым прагнаць смагу летам. Дарэчы, бярозавы сок у лясніцтвах лясгаса можа набыць кожны ахвотны. Літр гэтай смакаты каштуе з улікам падатку на дабаўленую вартасць 18 капеек. Бітон соку абыходзіцца дзесьці каля шасці рублёў.